ইয়ান হোম

স্যার ইয়ান হোম কাদবার্ট, সিবিই (ইংরেজি: Ian Holm Cuthbert; ১২ সেপ্টেম্বর ১৯৩১ - ১৯ জুন ২০২০) ছিলেন একজন ইংরেজ অভিনেতা। তিনি মঞ্চ ও চলচ্চিত্রে কাজ করে পরিচিতি অর্জন করেন। তিনি ১৯৬৭ সালে দ্য হোমকামিং মঞ্চনাটকে অভিনয় করে শ্রেষ্ঠ চরিত্র অভিনেতা বিভাগে টনি পুরস্কার অর্জন করেন এবং ১৯৯৮ সালে কিং লিয়ার মঞ্চনাটকে নাম ভূমিকায় অভিনয় করে লরন্স অলিভিয়ে পুরস্কার অর্জন করেন। দ্য বোফর্স গান (১৯৬৯) ও চ্যারিয়টস্‌ অব ফায়ার (১৯৮১) চলচ্চিত্রে অভিনয় করে দুইবার শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেছেন এবং দ্বিতীয় চলচ্চিত্রের জন্য একবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনীত হয়েছেন। তার অভিনীত অন্যান্য উল্লেখযোগ্য চলচ্চিত্র ভূমিকা হল অ্যালিয়েন (১৯৭৯)-এ অ্যাশ, ফ্রম হেল (২০০১)-এ স্যার উইলিয়াম গাল, দ্য ফিফথ এলিমেন্ট (১৯৯৭)-এ ভিটো কর্নেলিয়াস, এবং দ্য লর্ড অব দ্য রিংস চলচ্চিত্র ধারাবাহিক ও দ্য হবিট চলচ্চিত্র ধারাবাহিকে হবিট বিলবো ব্যাগিন্স। ইয়ান হোম কাদবার্ট ১৯৩১ সালের ১২ই সেপ্টেম্বর এসেক্সের গুডমেয়েসে জন্মগ্রহণ করেন। তার পিতা জেমস হার্ভি কাদবার্ট একজন মনোরোগবিদ এবং মাতা জিন উইলসন (প্রদত্ত নাম: হোম) সেবিকা ছিলেন। তারা দুজনেই স্কটিশ ছিলেন। হোমের বড় ভাই এরিক ১৯৪৩ সালে মারা যায়। হোম এসেক্সের স্বাধীন চিগওয়েল স্কুলে পড়াশোনা করেন। তিনি ১৯৬৭ সালে হ্যারল্ড পিন্টারের দ্য হোমকামিং মঞ্চনাটকে অভিনয় করে শ্রেষ্ঠ চরিত্র অভিনেতা বিভাগে টনি পুরস্কার অর্জন করেন। দ্য বোফর্স গান (১৯৬৯) চলচ্চিত্রে অভিনয় করে তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন। ১৯৭৭ সালে তিনি টিভি মিনি ধারাবাহিক জিসাস অব নাজারেথ-এ সেডুসি জেরাহ চরিত্রে এবং মার্চ অর ডাই-এ খল চরিত্র মরোক্কান ভূমিকায় অভিনয় করেন। পরের বছর তিনি বিবিসির টিভি ধারাবাহিক দ্য লস্ট বয়েজ-এ জে. এম. ব্যারি চরিত্রে অভিনয় করেন, এতে তার পুত্র বার্নাবি কিশোর জর্জ লয়েলিন ডেভিস ভূমিকায় কাজ করেন। হোম স্টিভেন স্পিলবার্গের অ্যালিয়েন (১৯৭৯) চলচ্চিত্রে বিশ্বাসঘাতক অ্যান্ড্রয়েড অ্যাশ চরিত্রে অভিনয় করেন। তার কর্মজীবনে এই কাজের ব্যাপক প্রভাব রয়েছে। ১৯৮১ সালে তিনি বিবিসি প্রযোজিত জে. আর. আর. টলকিনের দ্য লর্ড অব দ্য রিংস-এ ফ্রোডো ব্যাগিন্স চরিত্রের জন্য কন্ঠ দেন। একই বছর তিনি চ্যারিয়টস্‌ অব ফায়ার (১৯৮১) চলচ্চিত্রে ইতালীয়-তুর্কি ট্র্যাক কোচ স্যাম মুসাবিনি চরিত্রে অভিনয় করেন। এই কাজের জন্য তিনি কান চলচ্চিত্র উৎসব হতে বিশেষ পুরস্কার অর্জন করে ও তার দ্বিতীয় বাফটা পুরস্কার লাভ করেন এবং শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনীত হন। ১৯৮০-এর দশকে তার অভিনীত অন্যান্য উল্লেখযোগ্য চলচ্চিত্র হল টাইম ব্যান্ডিটস (১৯৮১), গ্রেস্টোক: দ্য লিজেন্ড অব টারজান, লর্ড অব দ্য এপস (১৯৮৪) এবং টেরি জিলিয়ামের ব্রাজিল (১৯৮৫)। তিনি ডেনিস পটারের লেখা কল্পনাধর্মী ড্রিমচাইল্ড (১৯৮৫)-এ অ্যালিস ইন দ্য ওয়ান্ডারল্যান্ড-এর লেখক লুইস ক্যারল চরিত্রে অভিনয় করেন। হোম চারবার বিয়ে করেন। তার প্রথম বিয়ে হয় ১৯৫৫ সাথে লিন ম্যারি শ'য়ের সাথে, যা ১৯৬৫ সালে সমাপ্ত হয়। এই দম্পতির দুই কন্যা জন্মগ্রহণ করে, তারা হলেন জেসিকা হোম ও সারা-জেন হোম। তার দ্বিতীয় বিয়ে হয় ১৯৮২ সালে সোফি বেকারের সাথে, যা ১৯৮৬ সালে সমাপ্ত হয়। দ্বিতীয় বিবাহ থেকে তার এক পুত্র জন্মগ্রহণ করে, তিনি হলেন হ্যারি হোম। ১৯৯১ সালে তিনি তৃতীয়বার বিয়ে করেন, তার তৃতীয় স্ত্রী অভিনেত্রী পেনেলোপি উইলটন, যার সাথে তার বৈবাহিক সম্পর্কের সমাপ্তি ঘটে ২০০২ সালে। হোম ও উইলটন একসাথে বিবিসির মিনি ধারাবাহিক দ্য বরোয়ার্স (১৯৯৩)-এ অভিনয় করেছিলেন। তার চতুর্থ স্ত্রী সোফি ডি স্টেম্পেল ছিলেন চিত্রকর লুসিয়ান ফ্রয়েডের মডেল। হোম ২০০৩ সালে তার সাথে বিবাহ বন্ধনে আবদ্ধ হন। আলোকচিত্রী বি গিলবার্টের সাথে তার ১৫ বছরের সম্পর্কে তাদের দুই সন্তান জন্মগ্রহণ করে, তারা হলে কন্যা মেলিসা (লিসি) হোম ও পুত্র বার্নবি হোম। তিনি মূত্রনালীর ক্যান্সারে আক্রান্ত ছিলেন এবং ২০০১ সালে ক্যান্সার থেকে সুস্থ্য হন। তিনি কয়েক বছর পারকিনসন্স রোগেও আক্রান্ত ছিলেন। হোম ৮৮ বছর বয়সে ২০২০ সালের ১৯ জুন লন্ডনে মৃত্যুবরণ করেন। সম্মাননা ১৯৮৯: কমান্ডার অব দি অর্ডার অব দ্য ব্রিটিশ এম্পায়ার (সিবিই) ১৯৯৮: নাট্যকলায় অবদানের জন্য নাইট ব্যাচেলর পুরস্কার "Ian Holm Biography (1931-)"। ফিল্ম রেফারেন্স। সংগ্রহের তারিখ ১৩ সেপ্টেম্বর ২০১৮।  "Ian Holm"। বায়োগ্রাফি (ইংরেজি ভাষায়)। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৮।  কলিয়ার, প্লেটার। "Review: The BBC Lord of the Rings Dramatization re-released by BBC AudioBooks America"। টলকিন লাইব্রেরি। সংগ্রহের তারিখ ১৩ সেপ্টেম্বর ২০১৮।  ক্যানবি, ভিনসেন্ট (২৫ সেপ্টেম্বর ১৯৮১)। "OLYMPIC GLORY IN 'CHARIOTS OF FIRE'"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১৩ সেপ্টেম্বর ২০১৮।  হোম, ইয়ান; জ্যাকবি, স্টিভেন (২০০৪)। Acting my Life। লন্ডন: ব্যান্টাম প্রেস। পৃষ্ঠা ২২০, ২২৪, ৩১৩। আইএসবিএন 978-0-593-05214-3।  "England and Wales Marriages 1984–2005"। ২০ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২১ জুন ২০২০।  "True Crime Stories: Baroness de Stempel (and family)"। দ্য স্টিপল টাইমস (ইংরেজি ভাষায়)। ২৭ মে ২০১৯। ১২ জুন ২০২০ তারিখে মূল থেকে আর্কাইভ করা। সংগ্রহের তারিখ ২১ জুন ২০২০।  "Portrait of the actor and his fourth wife"। দ্য ডেইলি টেলিগ্রাফ (ইংরেজি ভাষায়)। লন্ডন। ৭ ফেব্রুয়ারি ২০০৪। ৩০ জুন ২০০৪ তারিখে মূল থেকে আর্কাইভ করা। সংগ্রহের তারিখ ২১ জুন ২০২০।  Telegraph Obituaries (১৯ জুন ২০২০)। "Sir Ian Holm, gifted actor whose many films included Alien and The Lord of the Rings – obituary"। দ্য ডেইলি টেলিগ্রাফ। আইএসএসএন 0307-1235। সংগ্রহের তারিখ ১৯ জুন ২০২০।  Dagan, Carmel (১৯ জুন ২০২০)। "Ian Holm, Shakespearean Actor Who Played Bilbo Baggins, Dies at 88"। ভ্যারাইটি (ইংরেজি ভাষায়)। সংগ্রহের তারিখ ২১ জুন ২০২০।  "Lord of the Rings star Sir Ian Holm dies aged 88"। বিবিসি নিউজ (ইংরেজি ভাষায়)। ১৯ জুন ২০২০। সংগ্রহের তারিখ ২১ জুন ২০২০।  পালভার, অ্যান্ড্রু (১৯ জুন ২০২০)। "Ian Holm, star of Lord of the Rings, Alien and Chariots of Fire, dies aged 88"। দ্য গার্ডিয়ান। সংগ্রহের তারিখ ১৯ জুন ২০২০।  উইকিমিডিয়া কমন্সে ইয়ান হোম সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ইয়ান হোম (ইংরেজি) ইন্টারনেট মুভি ডেটাবেজে ইয়ান হোম  (ইংরেজি) টার্নার ক্লাসিক মুভিজ ডেটাবেজে ইয়ান হোম (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে ইয়ান হোম